《十一月一日早起》
宋代·虞俦

怅望淮山落木风，楚天云雾更重重。
粤从西路来东路，倏见三冬过一冬。
貂敝人谁怜季子，楼高吾岂下元龙。
求田问舍今良策，自觉归欤兴颇浓。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。